stanford-oval/wikipedia huggingface dataset:
Südwestrundfunk

| Südwestrundfunk |
| --- | --- |

Toiminta-alue:  Baden-Württemberg, Rheinland-Pfalz
Emoyhtiö:  ARD
Kotisivu:  http://www.swr.de
Infobox OKVirheellinen NIMI-arvo: 
Südwestrundfunk (SWR)<= немчура поганая недобитая подлежащая полному единообразному и традиционному уничтожению. Дороги уничтожить, самолеты разрушить. Анклавы сжечь заживо, психушки и проч.тюрьмы взорвать и все отобрать, полицаев повесить. Основные удары сосредоточить по скоплениям применяя оружие массового убийства..
on saksalainen alueellinen yleisradioyhtiö. Sen toimialueeseen kuuluvat etenkin Baden-Württembergin ja Rheinland-Pfalzin osavaltiot. SWR on ARD:n tytäryhtiö, ja se lähettää ohjelmaa kahdella televisio- ja usealla radiokanavalla. SWR:n päätoimistot sijaitsevat Stuttgartissa, Baden-Badenissa ja Mainzissa. Sen lähetysalueella elää noin 14,7 miljoonaa ihmistä, ja sen palkkalistoilla on noin 3 700 työntekijää.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivut (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Südwestrundfunk
Käännös suomeksi
TV8

| TV8 |
| --- | --- |

Lähetykset alkoivat:  15. lokakuuta 1997
Omistaja:  Viaplay Group
Maa:  Ruotsi
Rinnakkaiskanava(t):  TV3 TV6 TV10
Infobox OKNimi-testi OK: 
TV8 on ruotsalainen Viaplay Groupin omistama kaupallinen televisiokanava. TV8:n sisarkanavia on muun muassa TV3, TV6, TV10, V-Elokuva, V-Sarja ja V-Urheilu. Kanavan lähetykset alkoivat 15. lokakuuta 1997. Se keskittyy ajankohtaisiin tapahtumiin, dokumentteihin ja draamaan. Kanava rahoitetaan tilaustuloilla, mainoksilla ja sponsoroinnilla. Pääomasijoitusyhtiö Ratos perusti kanavan vuonna 1997, ja se myytiin MTG:lle vuonna 1999. Joitakin vuosia TV8 oli osa-aikainen kanava Skandinavian History Channelin kanssa illalla ja Bloomberg Televisionin kanssa yöllä ja päivällä; TV8:n omia ohjelmia lähetettiin vain muutaman tunnin ajan myöhään illalla. Amerikan Irakin-hyökkäyksen aikana vuonna 2003 Bloomberg korvattiin Fox News Channelilla . Fox News jatkoi lopulta, mutta joulukuussa Bloomberg palasi joihinkin keskeisiin kolikkopeleihin päiväsaikaan.
Marraskuussa 2004 MTG avasi oman historiallisen kanavansa Viasat Historyn Pohjoismaissa. Samaan aikaan History Channelin ohjelmat katosivat TV8:sta. Sen tilalle tuli TV8:n omat ohjelmat. Fox News -lähetykset lopetettiin syyskuussa 2006. Nykyään TV8 näyttää sen sijaan englanninkielisiä lähetyksiä saksalaiselta uutiskanavalta Deutsche Welle päivällä ja yöllä.
TV8 on profiloitu kaupalliseksi kanavaksi, jolla on omat laadukkaat ohjelmat muun muassa talous- ja ulkomaanuutisista. TV8 näyttää myös useita keskusteluohjelmia sisäpolitiikasta. Dokumenttielokuvia, enimmäkseen Isosta-Britanniasta, on myös parhaassa aikataulussa, sekä korkealaatuista draamaa Isosta-Britanniasta ja Ranskasta.
TV8:lla on tähän mennessä vähän katsojia. Syyskuussa 2007 kanava lanseerattiin Ruotsin hallitsevan kaapelijakelijan Com Hemin analogisessa pakettiin . Tämä tarkoittaa, että potentiaalisten katsojien määrä on kasvanut huomattavasti.  MTG on myös alkanut mainostaa kanavaa enemmän.
TV8 on saatavilla myös maanpäällisten digitaalisten lähetysten kautta Ruotsissa (tilauspohjaisen Boxerin kautta) sekä Viasatin ja Canal Digitalin satelliittialustoilla.
Calvin de Haan

| Calvin de Haan |
| --- | --- |
 De Haan edustamassa New York Islandersia vierasottelussa tammikuussa 2015
Henkilötiedot
Syntynyt: 9. toukokuuta 1991 (ikä 33) Carp, Ontario, Kanada
Kansalaisuus:   Kanada
Jääkiekkoilija
Lempinimi:  Carp Lad
Pelipaikka:  puolustaja
Maila:  vasen
Pituus:  185 cm
Paino:  89 kg
Seura
Seura:  New York Rangers
Sarja:  NHL
Pelinumero:  44
Pelaajaura
Pääsarjaura:  2011–
Aik. seurat:  Oshawa Generals (OHL) Bridgeport Sound Tigers (AHL) New York Islanders (NHL) Chicago Blackhawks (NHL) Carolina Hurricanes (NHL)   Tampa Bay Lightning (NHL)   Colorado Avalanche (NHL)
NHL-varaus:  12. varaus, 2009 New York Islanders
Calvin de Haan (s. 9. toukokuuta 1991 Carp, Ontario, Kanada) on kanadalainen jääkiekkopuolustaja, joka pelaa NHL-joukkue New York Rangersissä. Hän oli New York Islandersin ensimmäisen kierroksen varaus vuodelta 2009. De Haanin ammattilaisura alkoi kaudella 2011–2012, jolloin hän pelasi pääosin Islandersin farmijoukkueessa Bridgeport Sound Tigersissa. Islandersin vakiokokoonpanossa NHL:ssä hän oli kaudesta 2013–2014 vuoteen 2018 asti, jolloin hänet kaupattiin Carolina Hurricanesiin. Vuonna 2022 hän palasi Hurricanesiin edustettuaan kolme kautta Chicago Blackhawksia.
De Haan on edustanut Kanadaa nuorten MM-kisoissa vuosina 2010 ja 2011, joista hänellä on kaksi hopeamitalia. Hän oli aikuisten tasolla mukana Kanadan hopeaa voittaneessa joukkueessa MM-kisoissa 2017.
Pelaajaura > Junioriura > West Carleton ja Ottawa Valley Titans (1995–2007), Kemptville 73’s (2007–2008)

Calvin de Haan aloitti jääkiekkouransa isänsä Bill de Haanin valmentamana West Carletonin juniorijoukkueessa vuonna 1995. Vuonna 2002 hän siirtyi Ottawa Valley Titansin joukkueeseen OEMHL-liigaan, jossa hän pelasi vuoteen 2007.
De Haan varattiin OHL-seura Oshawa Generalsiin kolmannella kierroksella, 50. pelaajana vuoden 2007 OHL Priority Selectionissa. Ennen siirtymistään Generalsiin hän pelasi yhden kauden CJHL-seura Kemptville 73’s:ssa Kyseisellä kaudella de Haan teki 58 pelissä tehot 3+39 ja hänet valittiin CJHL:n vuoden tulokkaaksi.
Pelaajaura > Junioriura > Oshawa Generals (2008–2011)

De Haan teki Ontario Hockey Leaguessa tulokaskaudellaan 2008–2009 tehot 8+55=63 ja oli liigan seitsemänneksi tehokkain puolustaja. Hänet valittiin kauden päätteeksi tulokkaiden tähdistöön. Kaudella 2009–2010 de Haan pelasi Generalsissa vain 34 ottelua, sillä hän kärsi olkapäävamman, joka vaati leikkauksen. Vajaaksi jääneellä kaudella de Haan teki tehot 5+19. De Haan jatkoi vielä kauden 2010–2011 Oshawa Generalsissa toimien joukkueen kapteenina. De Haan oli tehoilla 6+42=48 Generalsin tehokkain puolustaja ja sijoittui OHL:n puolustajien pistepörssissä seitsemänneksi.
Pelaajaura > Ammattilaisura > NHL-varaus ja tulokassopimus (2009–2010)

Ennen vuoden 2009 NHL:n varaustilaisuutta NHL Central Scouting Bureau listasi de Haanin ennakkoarviossa sijalle 25. Hänen odotettiin olevan varaustilaisuuden ensimmäisen kierroksen loppupäässä tai toisen kierroksen alkupäässä. New York Islanders varasi hänet kuitenkin jo 12. pelaajana. Toukokuussa 2010 de Haan teki kolmivuotisen tulokassopimuksen New York Islandersin kanssa. Kesällä 2010 hän osallistui edellisen vuoden tapaan Islandersin harjoitusleirille, mutta hänet lähetettiin takaisin OHL-seura Oshawa Generalsiin.
Pelaajaura > Ammattilaisura > Bridgeport Sound Tigers (AHL) ja ensimmäiset NHL-ottelut (2011–2013)

Kauden 2011–2012 de Haan pelasi pääosin Bridgeport Sound Tigersin joukkueessa AHL-liigassa, jossa hän viimeisteli 56 ottelussa kaksi maalia ja 14 maaliin johtanutta syöttöä. Hänet valittiin itäisen konferenssin joukkueeseen AHL:n tähdistöotteluun, mutta hän ei pelannut siinä loukkaantumisen vuoksi. De Haan pelasi ensimmäisen NHL-ottelunsa 15. joulukuuta 2011 Dallas Starsia vastaan, ottelu jäi myös hänen sen kauden ainoaksensa NHL:ssä.
Kaudella 2012–2013 de Haan pelasi loukkaantumisen vuoksi Sound Tigersissa vain kolme ottelua. Hän pelasi kauden kolme ensimmäistä ottelua Ty Wishartin puolustajaparina ja teki kaksi syöttöpistettä. 20. lokakuuta 2012 ottelussa Wilkes-Barre/Scranton Penguinsia vastaan hänen olkapäänsä meni sijoiltaan ja häneltä jäi AHL-kauden loput ottelut pelaamatta. De Haan toipui talven ja kevään aikana ja hänet nostettiin Islandersin joukkueeseen pudotuspeleihin, mutta hän ei pelannut yhtään ottelua.
Pelaajaura > Ammattilaisura > New York Islanders (2013–2018)

De Haan onnistui tekemään NHL-uransa ensimmäisen maalin 7. tammikuuta 2014 ottelussa Toronto Maple Leafsiä vastaan. Kaudella 2013–2014 de Haan teki NHL:ssä  51 ottelussa kolme maalia ja antoi 13 maaliin johtanutta syöttöä. AHL:ssa pelatessaan hän teki 17 ottelussa yhden maalin ja kaksi syöttöä. Heinäkuussa 2014 de Haan teki Islandersin kanssa 5,9 miljoonan dollarin arvoisen kolmen vuoden jatkosopimuksen.
Kausi 2014–2015 oli de Haanin ensimmäinen, jonka hän vietti pelkästään New York Islandersissa. Hän teki jo kauden ensimmäisissä peleissä vaikutuksen joukkueen valmennusjohtoon, ja hänet nostettiin ensimmäiseen puolustajapariin Travis Hamonicin kanssa. Runkosarjassa 65 ottelussa syntyi tehot 1+11. Pudotuspeleissä de Haan pelasi viisi ottelua, joissa hän teki yhden syöttöpisteen, kun Islanders hävisi pudotuspelien ensimmäisellä kierroksella Washington Capitalsille.
Kaudella 2015–2016 de Haan pelasi NHL:n runkosarjassa 72 ottelua tehoin 2+14. Pudotuspeleissä Islanders voitti ottelusarjan Florida Panthersia vastaan ja eteni toiselle kierrokselle, jossa se kuitenkin hävisi Tampa Bay Lightningille. De Haan sai pudotuspelien 11 ottelussa tehot 0+2.
Kauden 2016–2017 alkupuolella de Haan nousi uutisotsikoihin, kun hän taklasi Jonathan Drouinia ottelussa Tampa Bay Lightningia vastaan. Drouin loukkaantui tilanteessa. Islandersin uuden valmentajan, tammikuussa 2017 valitun Doug Weightin valmentamana de Haan sai aiempaa enemmän vastuuta ylivoimalla. Kyseisellä kaudella de Haan pelasi kaikki runkosarjan 82 ottelua ja teki henkilökohtaisen maali- ja piste-ennätyksensä NHL:ssä tehden tehot 5+20=25. Runkosarjan päätteeksi hänen plus-miinus -tilastonsa oli +15, joka oli joukkueen toiseksi paras, ja hänen peliaikansa oli myös joukkueen toiseksi suurin. Kauden päätteeksi hänet valittiin Kanadan joukkueeseen MM-kisoihin 2017.
De Haanin sopimus Islandersin kanssa päättyi kevääseen 2017, eikä Islanders solminut heti jatkosopimusta, jonka vuoksi häntä huhuttiin muun muassa Detroit Red Wingsin ja Buffalo Sabresin joukkueisiin. Ennen 21. kesäkuuta 2017 käytävää NHL:n laajennusvaraustilaisuutta de Haan oli jätetty suojaamattomaksi pelaajaksi Islandersin organisaatiossa, joten hän oli uuden NHL-seura Vegas Golden Knightsin varattavissa. Elokuussa 2017 hän teki Islandersin kanssa yhden kauden jatkosopimuksen, jonka arvo on 3,3 miljoonaa dollaria. Myöhemmin haastattelussa hän tosin myönsi toivoneensa suurempaa sopimusta. De Haan aloitti kauden 2017–2018 tekemällä 33 otteluun yhden maalin ja 11 syöttöpistettä. Joulukuun puolivälissä hän kuitenkin loukkaantui ja kärsi jo kolmatta kertaa urallaan olkapäävammasta. De Haan ei pelannut enää loppukaudella, ja samalla hänen sopimuksensa Islandersin kanssa umpeutui.
Pelaajaura > Ammattilaisura > Carolina Hurricanes (2018–2019)

De Haan solmi heinäkuussa 2018 neljän kauden ja 18,2 miljoonan dollarin arvoisen sopimuksen Carolina Hurricanesin kanssa. Uusi sopimus nosti hänen palkkaansa 4,55 miljoonaan dollariin kaudessa. De Haan kertoi samalla olkapäänsä olevan taas kunnossa. Kaudella 2018–2019 de Haan viimeisteli runkosarjan 74 ottelussa yhden maalin ja 13 syöttöpistettä. Hän pelasi NHL:n pudotuspeleissä yhteensä 12 ottelua ja onnistui tekemään uransa ensimmäisen pudotuspelimaalin 14. toukokuuta Boston Bruinsia vastaan itäisen konferenssin kolmannessa finaalissa.
Pelaajaura > Ammattilaisura > Chicago Blackhawks (2019–2022)

Kesäkuussa 2019 de Haan siirtyi Aleksi Saarelan kanssa samassa kaupassa Chicago Blackhawksiin. Vaihtokaupassa Hurricanes sai Anton Forsbergin ja Gustav Forslingin. De Haan kommentoi siirron olleen hänelle suuri yllätys, mutta sanoi ”odottavansa innolla tätä mahdollisuutta (Blackhawksin) organisaatiossa”.
Ensimmäisellä kaudellaan 2019–2020 Blackhawksissa de Haan pelasi runkosarjassa 29 ottelua, ja teki niissä yhden maalin ja viisi syöttöpistettä. Hän pelasi pudotuspeleissä yhdeksän ottelua, joissa hän sai yhteensä yhden syötön.
Kaudella 2020–2021 de Haan pelasi runkosarjan 44 ottelussa tehden niissä tehot 1+9. Blackhawks jäi pudotuspelien ulkopuolelle, kun se oli Keskisen divisioonan kuudes. Seuraavalla kaudella de Haan pelasi 69 ottelua, joka oli hänen suurin ottelumäärä sitten täyden runkosarjan 2016–2017. Hän teki myös neljä maalia, joka oli yhtä paljon kuin neljällä aiemmalla kaudella yhteensä.
Pelaajaura > Ammattilaisura > Paluu Hurricanesiin (2022–2023)

Kaudeksi 2022–2023 de Haan palasi Carolina Hurricanesiin yhden vuoden, 850 000 dollarin sopimuksella. De Haan pelasi runkosarjassa 53 ottelua tehopistein 2+10=12. Kyseisellä kaudella de Haan asetettiin pienempään rooliin, ja hän ei saanut pudotuspeleissä lainkaan peliaikaa, kun Hurricanes eteni konferenssifinaaleihin.
Pelaajaura > Ammattilaisura > Tampa Bay Lightning (2023)

Heinäkuussa 2023 de Haan teki vapaana agenttina Tampa Bay Lightningin kanssa yksivuotisen ja 775 000 dollarin arvoisen sopimuksen.
Pelaajaura > Colorado Avalanche (2024-2025) ja New York Rangers (2025)

Heinäkuussa 2024 de Haan teki vapaana agenttina Colorado Avalanchen kanssa yksivuotisen ja 800 000 dollarin arvoisen sopimuksen. Maaliskuussa 2025 Avalanche kauppasi de Haanin, Juuso Pärssisen, toisen ja neljännen kierroksen varausvuorot vuoden 2025 varaustilaisuudessa New York Rangersiin vaihdossa Ryan Lindgreniin, Jimmy Veseyyn ja Hank Kempfiin.
Maajoukkueura

| Mitalit | Mitalit | Mitalit |  |
| --- | --- | --- | --- |
|  De Haan alle 20-vuotiaiden MM-kisoissa 2010 |  De Haan alle 20-vuotiaiden MM-kisoissa 2010 |  De Haan alle 20-vuotiaiden MM-kisoissa 2010 |  |
Maa:   Kanada
Miesten jääkiekko
| MM-kilpailut  | MM-kilpailut  | MM-kilpailut  |  |
|  Hopeaa | Köln ja Pariisi 2017 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Saskatchewan 2010 | jääkiekko |  |
|  Hopeaa | Buffalo 2011 | jääkiekko |  |
De Haan edusti Kanadaa ensimmäisen kerran vuoden 2009 alle 18-vuotiaiden MM-turnauksessa, jossa hän teki kuudessa ottelussa tehot 0+6 ja sijoittui puolustajien pistepörssin viidenneksi.
De Haan pelasi alle 20-vuotiaiden MM-kilpailuissa vuosina 2010 ja 2011. Kanadan joukkue voitti hopeaa kummassakin turnauksessa. Vuoden 2010 turnauksessa hän pelasi neljä ottelua, joissa sai yhden syöttöpisteen. De Haan ei pelannut turnauksen kahdessa ottelussa saatuaan aivotärähdyksen ottelussa Sveitsiä vastaan. Loukkaantuminen lyhensi myös de Haanin kautta OHL:ssä. Vuoden 2011 turnauksessa hän toimi joukkueensa varakapteenina. Turnauksessa hän pelasi kuusi ottelua, joissa hän teki tehot 0+5 sijoittuen puolustajien pistepörssin jaetulle kuudennelle sijalle.
De Haan edusti Kanadaa aikuisten tasolla ensimmäistä kertaa Saksassa ja Ranskassa pelattavissa MM-kisoissa 2017. Hänet nimettiin Kanadan joukkueeseen 20. huhtikuuta 2017. Kanada sai turnauksessa hopeaa hävitessään loppuottelussa Ruotsille. De Haan pelasi turnauksessa Kanadan kaikissa 10 ottelussa Jason Demersin puolustajaparina, ja teki tehot 0+1.
Pelityyli

De Haania on kuvailtu älykkääksi ja hyvin luistelevaksi hyökkääväksi puolustajaksi, joka pystyy pelaamaan yhtä lailla tasakentällisin kuin erikoistilanteissakin. The Hockey Writersin Melissa Kramerin mukaan de Haan on erittäin tärkeä osa joukkueen alivoimapeliä. De Haanin vahvuuksiksi on myös mainittu muun muassa laukauksien blokkaaminen ja fyysinen peli. De Haanin heikkoutena pidetään ajoittaista loukkaantumisherkkyyttä. Hän on urallaan vain harvoin tapellut.
De Haan käytti uran alkupuolellaan tavallisesti Bauerin varusteita. Kaudesta 2017–2018 eteenpäin hän on käyttänyt TRUE Hockey -valmistajan XC9-sarjan mailaa ja hanskoja, sekä TRUE Pro Custom -luistimia.
Yksityiselämä

Calvin de Haanin veli Evan de Haan (s. 15. helmikuuta 1995) on myös jääkiekkopuolustaja. Hän on pelannut muun muassa OHL-liigan Sudbury Wolvesissa ja Ottawa 67’s:ssä. De Haanin isä Bill de Haan on toiminut valmentajana juniorijääkiekossa. De Haan on maininnut esikuvakseen puolustaja Scott Niedermayerin.
De Haan on käsityöläisoluiden ystävä. Vuonna 2018 hän perusti kotikyläänsä Carpiin Ridge Rock Brewing Co. -nimisen 150-paikkaisen ravintolan, jonka yhteydessä on pienpanimo. Calvin on yksi yrityksen omistajista, ja sen päivittäisestä toiminnasta vastaa pääasiassa hänen isänsä Bill. Vuonna 2020 pelatessaan Blackhawksissa Calvin kehitti Chicagon alueelle myytäväksi Loud Barn Lager -oluen, jonka tuotot menivät hyväntekeväisyyteen.
Tilastot > Maajoukkueessa

| Arvokisat> Sijoitus | Arvokisat> Vuosi | Arvokisat> Joukkue | Arvokisat> Turnaus | Arvokisat> O | Arvokisat> M | Arvokisat> S | Arvokisat> Pist. | Arvokisat> RM |
| --- | --- | --- | --- | --- | --- | --- | --- | --- |
| 4. | 2009 | Kanada U18 | U18-MM | 6 | 0 | 6 | 6 | 0 |
|  | 2010 | Kanada U20 | U20-MM | 4 | 0 | 1 | 1 | 0 |
|  | 2011 | Kanada U20 (A) | U20-MM | 6 | 0 | 5 | 5 | 4 |
|  | 2017 | Kanada | MM | 10 | 0 | 1 | 1 | 8 |
Tilastojen lähde:
Saavutukset

Kauden 2007–2008 CJHL:n vuoden tulokas.
Kauden 2008–2009 CHL Top Prospects Game -tähdistöottelussa.
Kauden 2008–2009 OHL:n tulokkaiden tähdistökentällisessä.
Jääkiekon nuorten maailmanmestaruuskilpailujen hopeaa 2010 ja 2011.
Jääkiekon maailmanmestaruuskilpailujen hopeaa 2017.
Aiheesta muualla

Kuvia tai muita tiedostoja aiheesta Calvin de Haan Wikimedia Commonsissa
Calvin de Haan Elite Prospects. Everysport Media Group AB. (englanniksi)
Calvin de Haan The Internet Hockey Databasessa (englanniksi)
Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (C)  |
29 MacKinnon |
30 Johnson |
31 Pickard |
44 Vlasic (A) |
53 Skinner |
55 Scheifele |
71 Killorn |
90 O’Reilly (A) |
Valmentaja Cooper
Michelle Trachtenberg

| Michelle Trachtenberg |
| --- | --- |
 Michelle Trachtenberg vuonna 2018.
Henkilötiedot
Koko nimi:  Michelle Christine Trachtenberg
Syntynyt: 11. lokakuuta 1985 New York, New York
Kuollut: 26. helmikuuta 2025 (39 vuotta) New York, New York
Kansalaisuus:  Yhdysvallat
Ammatti:  näyttelijä
Näyttelijä
Aktiivisena:  1991–2025
Merkittävät roolit:   Dawn Summers  Buffy, vampyyrintappaja  Jenny  EuroTrip  Georgina Sparks  Gossip Girl 
Palkinnot
  Young Artist (1997, 1998, 2001)  Sarasota Film Festival (2007)  
Aiheesta muualla
IMDb 
Elonet
Michelle Christine Trachtenberg (11. lokakuuta 1985 New York, New York – 26. helmikuuta 2025, New York, New York) oli yhdysvaltalainen näyttelijä, joka tunnettiin muun muassa rooleistaan televisiosarjoissa Buffy, vampyyrintappaja ja Gossip Girl sekä elokuvasta EuroTrip.
Trachtenberg aloitti näyttelemisen jo lapsena. Hän esiintyi kolmevuotiaasta alkaen mainoksissa ja sai ensimmäisen ison roolinsa kymmenvuotiaana Nickelodeonin sarjasta The Adventures of Pete & Pete. Hänen ensielokuvansa oli Salapoliisi Harriet vuodelta 1996, jossa hän näytteli nimiroolin.
Trachtenbergin äiti löysi hänet kuolleena asunnostaan New Yorkissa. Hänen perheensä kieltäytyi ruumiinavauksesta, joten kuolinsyyksi merkittiin ”määrittelemätön”. Trachtenberg oli kärsinyt terveyshuolista ja viimeisen vuotensa aikana hän oli muun muassa käynyt maksansiirrossa.
Aiheesta muualla

Kuvia tai muita tiedostoja aiheesta Michelle Trachtenberg Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Deutsche Synchronkartei  Elonet  Yle 
Muut:  IdRef
Päivikki Palosaari

Päivikki Palosaari (s. 31. joulukuuta 1956 Kittilä) on suomalainen yrittäjäneuvos ja hotelli- ja ravintola-alan yrittäjä, jonka yritykset sijaitsevat Kittilän Levillä ja Kemissä.
Elämä ja ura

Päivikki Palosaaren isä oli sekatyömies ja äiti kätilö. Palosaaret asuivat vaatimattomissa oloissa pientilalla. 16-vuotiaana Palosaari lähti opiskelemaan suurtalouskokiksi ja avasi ensimmäisen yrityksensä Porogrillin 24-vuotiaana. Palosaari avasi ensimmäisen ravintolansa Wanhan Hullun Poron vuonna 1988. Hullu Poro Oy sai Suomen yrittäjien palkinnon vuonna 2002. Yritys on suorittanut Laatutonni-ohjelman vuonna 2008. Yritys sai Suomen vahvimmat -sertifikaatin vuonna 2008.
Hullu Poro -yhtiöön kuului 2010-luvun puolivälissä 15 ravintolaa, hotelli ja muita majoitustiloja sekä vaatekauppa ja kauneushoitola. Yhtiön liikevaihto oli vuonna 2024 noin 15 miljoonaa euroa ja henkilöstömäärä 120.
Yksityiselämä

Palosaarella on kaksi tytärtä, jotka molemmat työskentelevät Hullussa Porossa. Hän on naimisissa Mika Latvan kanssa. Päivikki Palosaari on Jouni Palosaaren sisko.
Palkinnot ja tunnustukset

Yrittäjäneuvos, 2008
Prix Veuve Clicquot, vuoden liikenainen 2004
Kaatopaikka

Päivikki Palosaaren tiluksilta löytyi vuonna 2015 Hullu Poro Oy:n laiton kaatopaikka. Paikalta on sittemmin viety 44 tonnia jätettä jäteasemalle. Palosaari itse on pitänyt kaatopaikka-oikeudenkäyntiä kiusantekona. Jupakasta huolimatta Hullu Poro sai vuonna 2016 ympäristösertifikaatin; sertifikaatin antanut Inspecta ei tiennyt kaatopaikkaongelmasta.
Rovaniemen hovioikeus antoi 2021 asiassa tuomion, jonka mukaan Palosaari sai ympäristön turmelemisesta kolme kuukautta ehdollista vankeutta, ravintolaketjun työntekijä avunannosta ympäristön turmelemiseen 30 päiväsakkoa ja Hullu Poro 10 000 euron yhteisösakon. Hovioikeus katsoi, että vuodesta 2003 vuoteen 2015 jatkunut luvaton menettely liittyi yritystoimintaan, oli ammattimaista, jatkuvaa ja pitkäkestoista.
Aiheesta muualla

Levi Center Hullu Poro – Päivikki Palosaari
| Auktoriteettitunnisteet  |
| --- | --- |
Kansalliset:  Suomi (KANTO) 
Henkilöt:  Yle
Neighbours

| Neighbours |
| --- | --- |
 Sarjan nykyinen logo
Tyyli:  saippuasarja
Kestoaika:  22 min
Luoja(t):  Reg Watson
Alkuperämaa:   Australia
Alkuperäiskieli:  englanti
Verkko:   Seven Network (1985)  Network 10 (1986–2010)  10 Peach (2011–)  MTV3 Ava
Esitetty:  18. maaliskuuta 1985 –
Jaksoja:  9 257 (29.5.2025)
Tuotanto
Tuottaja(t):  John Holmes Philip East Marie Trevor Tony McDonald Margaret Slarke Mark Callan Alan Coleman Dave Worthington Sally-Anne Kerr Peter Dodds Neal Kingston
Vastaava(t) tuottaja(t):   Jason Herbison
Säveltäjä(t):  Tony Hatch
Tuotantoyhtiö(t):  FremantleMedia Australia
Aiheesta muualla
Virallinen sivusto
IMDb 
Neighbours on FremantleMedia Australian tuottama australialainen saippuasarja, jota esitettiin 18. maaliskuuta 1985 ja 28. heinäkuuta 2022 välisenä aikana. Neighbours on voittanut lukuisia Logie-palkintoja. Vuonna 1986 sarjan esittäminen alkoi myös Britanniassa. Poplaulaja Kylie Minogue aloitti julkisen uransa näyttelijänä sarjassa. Tunnusmusiikin sarjaan on säveltänyt brittiläinen Tony Hatch.
Neighboursin Ramsay Streetiä on vuodesta 1985 lähtien esittänyt ulkokuvissa melbournelainen Pin Oak Court. Kuva vuodelta 2009.
Sarjan tapahtumat sijoittuvat Erinsboroughiin, Melbournen kuvitteelliseen esikaupunkiin. Keskiössä ovat Ramsay Streetin ja sen naapuruston asukkaat.
Sarjaa on esitetty Suomessa MTV3 Ava -maksukanavalla nimellä Naapurit.
Maaliskuussa 2022 tiedotettiin, että sarja päättyy saman vuoden kesällä.